Steponas Nasvytis

Steponas Nasvytis (; 1883 m. rugpjūčio 19 d. Palolyčio viensėdyje, Vainuto valsčius, Tauragės apskritis – 1976 m. vasario 26 d. Klyvlende, JAV) – farmacininkas, vaistininkas, visuomenės veikėjas, lietuvybės skleidėjas, Jonavos ir Kauno politikas, Barborlaukio dvarininkas, Amerikos lietuvių veikėjas, visuomenininkas.Stephen Nasvytis (JAV genealogijos tyrimų portalo informacija)

 Biografija 
1900 m. baigė Palangos progimnaziją, 1900–1904 m. mokėsi Kauno kunigų seminarijoje. 1907 m. Charkovo universitete išlaikė provizoriaus padėjėjo egzaminus. 1918 m. išlaikė egzaminus prie Maskvos universiteto, diplomuotas provizorius.

Dirbo vaistinėjeLietuviai farmacininkai Rusijoje XX a. pradžioje: jų praktika bei tautinė patriotinė veikla. 1908 m. įsigijo vaistinę Subačiuje. Čia gyvendamas dalyvavo lietuvių tautinėje veikloje.
1918 m. drauge su J. Makausku, A. Vienuoliu-Žukausku bei V. Narbutu įsteigė vaistų didmeninės prekybos namus Vilniuje.
1919 m. įsigijo vaistinę Jonavoje. Jonavos savivaldos veikėjas. 1920–1925 m. Jonavos miesto valdybos pirmininkas, 1920–1923 m. Kauno apskrities tarybos pirmininkas. Vėliau dalyvavo Tautininkų sąjungos veikloje.

1934–1939 m. Lietuvos vidaus reikalų ministerijos Sveikatos departamento farmacijos referentas. Jam vadovaujant, 1938 m. parengta ir išspausdinta Lietuvos farmakopėja. 1939–1940 m. Vaistų sandėlio direktorius, 1944 m. pasitraukė į Vokietiją, 1947 m. atvyko į JAV. 1948–1955 m. Užsienio kalbų instituto darbuotojas, 1950 m. Amerikos lietuvių tautinės sąjungos skyriaus pirmininkas, nuo 1953 m. Lietuvos bičiulių sąjungos Klyvlendo skyriaus pirmininkas.

Nuo 1922 m. Lietuvos farmacininkų sąjungos valdybos pirmininkas, 1923–1927 m. ir 1930–1933 m. Lietuvos vaistininkų draugijos pirmininkas, „Farmacijos žinios” redaktoriusSteponas Nasvytis  (Jonavos istorija: biografijos). 1924–1931 m. ūkininkavo Bečių dvare, o vėliau gyveno Barbarypolio dvare Jonavos rajone.

Vedęs; žmona Juzefa. Dukra Birutė Nasvytytė-Smetonienė, pianistė (vyras – Antano Smetonos sūnus Julius Smetona, teisininkas). Anūkas Antanas Smetona (1939–2012), pianistasSmetona – pripažintas pianistas („Aidai“, JAV).

 Šaltiniai 

Kategorija:Lietuvos farmacininkai
Kategorija:Lietuvos visuomenės veikėjai
Kategorija:JAV lietuviai
Kategorija:Jonavos politikai
Kategorija:Kauno politikai